ครม.ไฟเขียวลดหย่อนภาษีให้ผู้บริจาคเงินช่วยน้ำท่วมภาคใต้ - FINNOMENA
คณะรัฐมนตรีอนุมัติมาตรการภาษีจูงใจประชาชน นิติบุคคลบริจาคช่วยเหลือผู้ประสบน้ำท่วมภาคใต้ 12 จังหวัด มาหักเป็นรายจ่ายในการคำนวณภาษีเงินได้ 1.5 เท่า
11 ม.ค. 2560

คณะรัฐมนตรีอนุมัติมาตรการภาษีจูงใจประชาชน นิติบุคคลบริจาคช่วยเหลือผู้ประสบน้ำท่วมภาคใต้ 12 จังหวัด มาหักเป็นรายจ่ายในการคำนวณภาษีเงินได้ 1.5 เท่า
โดยให้สามารถนำเงินที่ร่วมกันบริจาค เพื่อช่วยเหลือผู้ประสบอุทกภัย ในระหว่างวันที่ 1 มกราคม -31 มีนาคม ปี 2560 มาหักเป็นรายจ่ายในการคำนวณภาษีเงินได้ 1.5 เท่า ซึ่งจะแบ่งเป็น 2 กรณี
กรณีบุคคลธรรมดา สามารถนำเงินที่บริจาคไปหักลดหย่อนในการคำนวณภาษีเงินได้บุคคลธรรมดาได้เท่าที่บริจาค แต่ไม่เกิน 10% ของเงินได้สุทธิ
กรณีบริษัทหรือห้างหุ้นส่วนนิติบุคคล สามารถนำเงินหรือมูลค่าทรัพย์สินที่บริจาคไปหักเป็นรายจ่ายในการคำนวณกำไรสุทธิได้เท่าที่บริจาค แต่ไม่เกิน 2% ของกำไรสุทธิ
12 จังหวัดที่ว่า ได้แก่ พัทลุง นราธิวาส ยะลา สงขลา ปัตตานี ตรัง สุราษฎร์ธานี นครศรีธรรมราช ชุมพร ระนอง กระบี่ และประจวบคีรีขันธ์
นอกจากนี้ ครม. ยังขยายกำหนดเวลาการยื่นแบบแสดงรายการและชำระภาษีอากรให้แก่ผู้ประกอบการที่มีสถานประกอบการตั้งอยู่ในพื้นที่ภัยพิบัติใน 12 จังหวัด ออกไปเป็นยื่นภายใน 31 มีนาคม โดยไม่ต้องเสียเบี้ยปรับ เงินเพิ่ม และค่าปรับอาญา
ที่มา : http://www.moneychannel.co.th/news_detail/14767/
FINNOMENA Hot News Digest
คือการนำข่าวเรื่องการเงินการลงทุนที่สำคัญ ๆ ในแต่ละวัน มาทำการย่อย (digest) ให้เข้าใจง่าย ๆ รวมถึงอธิบายถึงผลที่อาจจะเกิดขึ้นจากเรื่องดังกล่าว โดยทีมงาน FINNOMENA เพื่อให้นักลงทุนได้เสริมความเข้าใจในข่าวสารต่าง ๆ ได้ดีขึ้น และเรียนรู้ที่จะวิเคราะห์เรื่องราวต่าง ๆ ได้ด้วยตัวเอง
แท็ก:
แชร์บทความ: